शाहजहांपुर : बाढ़ का पानी उतरने के साथ ही संक्रामक रोगों का प्रकोप शुरू हो गया है। स्वास्थ्य विभाग की टीमें कैंप कर रही हैं, लेकिन मरीजों की संख्या भी बढ़ रही है। बावजूद इसके सीएससी पर कोई इंतजाम नहीं हैं। ओपीडी व इमरजेंसी में पंखे नहीं चल रहे हैं। दवा वितरण कक्ष में कनेक्शन खराब होने के कारण बिजली नहीं जलती। बुधवार को चार वर्षीय बेटी गीता को लेकर अस्पताल आये सरैया गांव निवासी राजाराम की बेटी इमरजेंसी में भर्ती थी। गर्मी के कारण उसका हाल खराब हो रहा था। सीएससी के डॉ. फुरकान ने बताया कि व्यवस्थाएं सही कराने का प्रयास कर रहे हैं।